
	Министерство на околната среда и водите

ДО 
Г-Н ВАСИЛ ЦОНКОВ
УПРАВИТЕЛ НА „БЕТА ИНВЕСТМЪНТ” ЕООД
УЛ. „Д. ЧИНТУЛОВ” N24А
ГР. ПЛЕВЕН

Относно: Инвестиционно предложение (ИП) за „Многофамилна жилищна сграда с гаражи“, в УПИ XVI-661.594, кв. 24 по плана на гр. Плевен, ПИ 56722.661.594 по КККР на гр. Плевен, общ. Плевен, обл. Плевен



УВАЖАЕМИ ГОСПОДИН ЦОНКОВ,


Във връзка с Ваше уведомление с вх. №АО-1620/20.03.2026г. на РИОСВ – Плевен, за ИП „Многофамилна жилищна сграда с гаражи“, в УПИ XVI-661.594, кв. 24 по плана на гр. Плевен, ПИ 56722.661.594 по КККР на гр. Плевен, общ. Плевен, обл. Плевен, на основание чл. 6а, т. 2 от Наредбата за условията и реда за извършване на оценка за съвместимостта на планове, програми, проекти и инвестиционни предложения с предмета и целите на опазване на защитените зони (Наредба за ОС, приета с ПМС № 201/31.08.2007 год., с вс. изм. и доп.), Ви уведомявам следното:
ИП за „Многофамилна жилищна сграда с гаражи“, в УПИ XVI-661.594, кв. 24 по плана на гр. Плевен, ПИ 56722.661.594 по КККР на гр. Плевен, общ. Плевен, обл. Плевен, попада в обхвата на чл. 2, ал. 2 от Наредбата за ОС.
1. Предвижда се изграждане на нова пететажна многофамилна жилищна сграда с гаражи, с обща разгърната застроена площ до 2164,92 m², с височина до 15 m, в УПИ XVI-661.594, кв. 24 по плана на гр. Плевен, ПИ 56722.661.594 по КККР на гр. Плевен, общ. Плевен, обл. Плевен. В сградата ще са разположени 25 бр. жилища и 12 бр. гаражи, като в имота ще има разположени още 13 бр. паркоместата. Сградата ще е с 5 жилищни етажа, с гаражи, без сутерен и таван, с един вход със стълбище и асансьор, и е проектирана с безгредова монолитна стоманобетонова носеща конструкция и с плоски  покриви. Сградата е разположена на 5.85 m от уличнорегулационната линия от изток и на калкан от север с изграждаща се сграда №2 в УПИ ХV 661.594, гр. Плевен.  От  юг е предвидено свързано нискоетажно застрояване.
	За обекта ще се използва съществуващата техническа инфраструктура (пътища, електропроводи,  трафопостове, водопровод, канал, ТЕЦ и други). УПИ XVI-661.594, кв. 24, гр. Плевен е водоснабден чрез съществуващо водопроводно отклонение от уличен водопровод на „ВиК“ ЕООД – гр. Плевен. Вода за противопожарни нужди ще се осигурава от съществуващ противопожарен хидрант (ПХ). Предвидено е заустване на канализацията за битово-фекални и за дъждовни води в градската канализация, преминаваща по съществуваща улица от север. Предвидено е отопление с ТЕЦ и захранване с ел. енергия от преминаващите по бул. „Европа“ (от изток) проводи на „Топлофикация – Плевен“ АД и „Електроразпределителни мрежи Запад“ ЕАД. Не е необходима промяна или изграждане на нова пътна инфраструктура. Проектната документация за строежа включва изготвен План за управление на строителните отпадъци (ПУСО). Генерираните отпадъци с битов характер след въвеждане на сградата в експлоатация, ще се третират съгласно съществуващата сметосъбираща система на Община Плевен.
Съгласно скица на поземлен имот №15-867903-28.05.2025г., издадено от СГКК – Плевен, ПИ 56722.661.594 по КККР на гр. Плевен е с трайно предназначение на територията „Урбанизирана“, начин на трайно ползване „Средно застрояване (от 10 до 15 м)“. За имота има действащ подробен устройствен план (ПУП) с отреждане: „За жилищно строителство, обществено обслужване и производство на ел. енергия“.
2. ИП не попада в границите на защитени територии по смисъла на Закона за защитените територии.
3. ИП не попада в границите на защитени зони по смисъла на Закона за биологичното разнообразие. Най-близко разположените (на разстояние около 2,101 км) защитени зони от мрежата НАТУРА 2000 са:
· BG0000240 „Студенец”, за опазване на дивите птици, по чл. 6, ал. 1, т. 3 и 4 от ЗБР, обявена със Заповед №РД-800/04.11.2008 г. на МОСВ (ДВ бр.105/09.12.2008 г.), изменена със Заповед №РД-67/28.01.2013 г. на МОСВ (ДВ бр. 10/05.02.2013 г.); изменена и допълнена със Заповед №РД-269/31.03.2021 г. на МОСВ (ДВ бр. 41/18.05.2021 г.)
· BG0000240 „Студенец”, за опазване на природни местообитания и на дивата флора и фауна, по чл. 6, ал. 1, т. 1 и 2 от ЗБР, включена в списъка на защитените зони, приети с Решение №122/2007 г. на Министерски съвет (обн. ДВ, бр. 21/2007 г.), изм. с Решение №615/2020 г. на Министерски съвет (обн. ДВ, бр. 79/2020 г.), във връзка със Заповед №РД-269/31.03.2021 г. на МОСВ (ДВ бр. 41/18.05.2021 г.).
4. Така описаното ИП не може да бъде отнесено към нито една от позициите на Приложение №1 към чл. 92, т. 1, както и Приложение №2 към чл. 93, ал. 1 на Закона за опазване на околната среда (ЗООС). Същото не представлява разширение или изменение, което може да доведе до значително отрицателно въздействие върху околната среда по смисъла на чл. 93, ал. 1, т. 2 и т. 3 на закона. Предвид това конкретното ИП не попада в обхвата на Глава шеста от ЗООС и не подлежи на регламентираните в закона процедури по оценка на въздействието върху околната среда (ОВОС) или екологична оценка (ЕО).
С оглед гореизложеното, отчитайки местоположението (извън границите на защитени зони от мрежата НАТУРА 2000, в урбанизирана територия) и характера на заявеното ИП, при реализацията му няма вероятност от отрицателно въздействие върху защитени зони от мрежата НАТУРА 2000, включително и върху най - близко разположените защитени зони BG0000240 „Студенец” и BG0000240 „Студенец”, по отношение на:
Пряко или косвено унищожаване, увреждане или фрагментиране на местообитания на видове птици, предмет на опазване в защитена зона BG0000240 „Студенец“; природни местообитания и местообитания на животински видове, предмет на опазване защитена зона BG0000240 „Студенец”.
Трансформация на местообитания на видове, безпокойство или прогонване на видове животни, предмет на опазване;
Нарушаване целостта и целите на опазване на защитените зони;
Нарушаване кохерентността между съседни защитени зони;
Увеличаване на кумулативния ефект, съвместно с други ИП/ППП, вкл. и от същия вид в района върху природни местообитания и местообитания на растителни и животински видове, предмет на опазване в защитени зони BG0000240 „Студенец” и BG0000240 „Студенец”.
В тази връзка и на основание чл. 2, ал. 2 от Наредбата за ОС Ви уведомявам, че преценката на компетентния орган за така заявеното инвестиционно предложение е, че не е необходимо провеждане на процедура по реда на Глава втора от Наредбата за ОС.
Настоящото писмо се отнася само за заявените параметри на инвестиционното предложение и не отменя необходимостта от получаване на съгласувания или разрешителни, предвидени в други закони и подзаконови нормативни актове.
При всички случаи на промяна в параметрите на ИП или на някое от обстоятелствата, при които е издадено настоящото писмо, възложителят е длъжен да уведоми незабавно РИОСВ – Плевен за промените.




							
С уважение, 

